CELEX: 22021D0230
Language: mt
Date: 2018-07-06 00:00:00
Title: Deċiżjoni tal-Kumitat Konġunt taż-ŻEE Nru 169/2018 tas-6 ta’ Lulju 2018 li temenda l-Protokoll 30 għall-Ftehim dwar iż-ŻEE, dwar dispożizzjonijiet speċifiċi dwar l-organizzazzjoni ta' kooperazzjoni fil-qasam tal-istatistika [2021/230]

25.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 67/65
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 169/2018
         tas-6 ta’ Lulju 2018
         li temenda l-Protokoll 30 għall-Ftehim dwar iż-ŻEE, dwar dispożizzjonijiet speċifiċi dwar l-organizzazzjoni ta' kooperazzjoni fil-qasam tal-istatistika [2021/230]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Jenħtieġ li l-programm statistiku taż-ŻEE mill-2018 sal-2020 ikun ibbażat fuq ir-Regolament (UE) Nru 99/2013 tal-Parlament Ewropew u tal-Kunsill (1) kif l-aħħar emendat bir-Regolament (UE) 2017/1951 tal-Parlament Ewropew u tal-Kunsill tal-25 ta’ Ottubru 2017 li jemenda r-Regolament (UE) Nru 99/2013 dwar il-programm statistiku Ewropew 2013-17, billi jestendih sal-2020 (2), u jenħtieġ li jinkludi dawk l-elementi tal-programm li huma meħtieġa għad-deskrizzjoni u l-monitoraġġ tal-aspetti ekonomiċi, soċjali u ambjentali rilevanti kollha taż-Żona Ekonomika Ewropea.
                  
               
                     (2)
                  
                  
                     Jenħtieġ li r-Regolament (UE) 2017/1951 jiġi inkluż fil-Protokoll 30 għall-Ftehim dwar iż-ŻEE biex jiġi żgurat li l-kooperazzjoni tiġi estiża sal-2020.
                  
               
                     (3)
                  
                  
                     Għalhekk, il-Protokoll 30 għall-Ftehim dwar iż-ŻEE jenħtieġ li jiġi emendat biex din il-kooperazzjoni estiża tkun tista' tibda sseħħ mill-1 ta' Jannar 2018,
                  
               ADOTTA DIN ID-DEĊIŻJONI:
         
            Artikolu 1
            Il-Protokoll 30 għall-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Il-kelma “2017” fit-titolu tal-Artikolu 5 hija sostitwita bil-kelma “2020”.
                     
                  
                        2.
                     
                     
                        L-inċiż li ġej jiżdied mal-Artikolu 5(1):
                        
                                    “—
                                 
                                 
                                    
                                       32017 R 1951: Ir-Regolament (UE) Nru 2017/1951 tal-Parlament Ewropew u tal-Kunsill tal-25 ta’ Ottubru 2017 (ĠU L 284, 31.10.2017. p. 1).”
                                 
                              
                  
                        3.
                     
                     
                        Il-kliem “2013-17” u “il-31 ta' Diċembru 2017” fl-Artikolu 5(2) huma sostitwiti bil-kliem “2013-20” u “il-31 ta’ Diċembru 2020”.
                     
                  
                        4.
                     
                     
                        Il-kliem “2013 sal-2017” fl-Artikolu 5(3) huma sostitwiti bil-kliem “2013 sal-2020”.
                     
                  
                        5.
                     
                     
                        It-test tal-Artikolu 5(4) huwa sostitwit b'dan li ġej:
                        “L-Istati tal-EFTA għandhom jikkontribwixxu finanzjarjament f'konformità mal-Artikolu 82(1)(a) tal-Ftehim u r-Regolamenti Finanzjarji tal-Ftehim għal ammont li jirrappreżenta 75 fil-mija tal-ammont li jidher fil-linji baġitarji 29 02 05 (il-Programm Statistiku Ewropew 2013-17) u 29 01 04 05 (il-Politika ta' informazzjoni statistika – Nefqa fuq il-ġestjoni amministrattiva) inklużi fil-baġit tal-Unjoni Ewropea għall-2013 u għal ammont li jirrappreżenta 75 fil-mija tal-ammont li jidher fil-linji baġitarji 29 02 01 (il-Forniment ta' informazzjoni statistika ta' kwalità, l-implimentazzjoni ta' metodi ġodda ta' produzzjoni ta' statistika Ewropea u tisħiħ tas-sħubija fis-Sistema Statistika Ewropea) u 29 01 04 01 (in-Nefqa ta' sostenn għall-programm Ewropew tal-istatistika) inklużi fil-baġit tal-Unjoni Ewropea għall-2014 sal-2020.”.
                     
                  
         
            Artikolu 2
            Din id-Deċiżjoni għandha tidħol fis-seħħ fis-7 ta’ Lulju 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
            Hija għandha tapplika mill-1 ta' Jannar 2018.
         
         
            Artikolu 3
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-6 ta’ Lulju 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  Ir-Regolament (UE) Nru 99/2013 tal-Parlament Ewropew u tal-Kunsill tal-15 ta’ Jannar 2013 dwar il-programm statistiku Ewropew tal-2013-2017 (ĠU L 39, 9.2.2013, p. 12).
         
            (2)  ĠU L 284, 31.10.2017, p. 1.
         
            (*1)  Ma huwa indikat l-ebda rekwiżit kostituzzjonali.